แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~

***แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~*** () เป็นซีรีส์นวนิยายเว็บญี่ปุ่น เขียนโดยคาตารินะ เริ่มเผยแพร่ผ่านทางเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนพฤษภาคม พ.ศ. 2560 ยังไม่ได้รับการตีพิมพ์เป็นหนังสือซีรีส์นวนิยาย มังงะดัดแปลงวาดภาพโดยเรียวซูเกะ ฟูจิ  ตีพิมพ์ในนิตยสาร*[[โชเน็งแม็กกาซีนรายสัปดาห์]]*ของสำนักพิมพ์โคดันชะตั้งแต่เดือนมิถุนายน พ.ศ. 2563 ซีรีส์มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะโทรทัศน์ดัดแปลงผลิตโดยสตูดิโอซี2ซี ออกอากาศตั้งแต่เดือนตุลาคม พ.ศ. 2566 ถึงเดือนมีนาคม พ.ศ. 2567 ฤดูกาลที่สองออกอากาศตั้งแต่เดือนตุลาคม พ.ศ. 2567 ถึงเดือนมีนาคม พ.ศ. 2568 โดยมีการประกาศฤดูกาลที่สามแล้ว

## ตัวละคร
**ซันราคุ (サンラク, ''Sanraku'') / ราคุโร่ ฮิซุโทเมะ  (陽務 楽郎, ''Hizutome Rakurō'')**

ตัวเอก ราคุโร่ ชื่นชอบเกมขยะตัวยงมาก ถึงขั้นสะสมเกมเหล่านี้ไว้มากมาย การเล่นของเขาขึ้นอยู่กับอารมณ์ ชื่อเล่นเกมของเขา ซันราคุ ส่วนหนึ่งมาจากชื่อจริงของเขา โดยคำว่า "ซัน" แทนที่คำว่า "ฮิซุ" ซึ่งแปลว่าดวงอาทิตย์ อวตาร์ในแชงฟรอนคือชายใส่หัวนก เปลือยท่อนบน และรอยแผลเป็นคล้ายคมเขี้ยว เนื่องจากตัวเขาถูกจู่โจมโดยหมาป่าไลคาออนแห่งราตรี จึงถูกสาปให้ใส่เสื้อผ้ากับอวตาร์ไม่ได้(ยกเว้นเครื่องประดับที่ใส่ได้) ราคุโร่มีพรสวรรค์ในการเล่นเกมมาก มีกลยุทธ์รับมือกับศัตรูที่มีฝีมือมากมาย และใช้เวลาในการเคลียร์ยูนีคซีนาริโอ้เพียงสี่เดือนเท่านั้น

**ไซกะเซโร่ (サイガ-0, ''Saiga Zero'')** **/ ไซกะ เรย์ (斎賀 玲, ''Saiga Rei'')**

นางเอกและเพื่อนร่วมชั้นของราคุโร่ เธอแอบชอบเขาแต่ก็อายเกินกว่าจะบอกเขา เมื่อเธอรู้ว่าเขาเข้าร่วม SLF เธอจึงพยายามนัดพบเขาเพื่อเป็นเพื่อนในเกม มีพรสวรรค์และการรับมือกับศัตรูเก่งๆค่อนข้างสุดยอด และถ้าเธอจับคู่กับซันราคุ ประสิทธิภาพจะยิ่งสูงขึ้น เนื่องจากตัวเธอนั้นที่บ้านเปิดสำนักต่อสู้ จึงมีพรสวรรค์ในการต่อสู้ไปด้วย

**อาเธอร์ เพนซิกอน (アーサー・ペンシルゴン, ''Āsā Penshirugon'') / โทววะ อามาเนะ (天音 永遠, ''Amane Towa'')**

นักเพลย์เยอร์คิล ใน Shangri-La Frontier ซันราคุพบเธอครั้งแรกในเกมอื่นแนวอาร์พีจีที่ไอเท็มดรอปยากมาก ซึ่งซันราคุเป็นผู้นำบุกโจมตีปราสาทของเธอด้วยความช่วยเหลือจากโออิคัทโซ ตัวจริงเป็นนางแบบชื่อดัง ที่ไม่ว่าจะโดนแอบถ่ายจากที่ไหนก็ตาม เธอก็โพสท่าได้ทุกที่ และน้องสาวของราคุโร่ปลื้มเธออยู่ ในทีแรกที่เจอกันเธอบุกโจมตีซันราคุทันที แต่ไซกะซีโร่มาขวางไว้ก่อน ในตอนหลังเธอเป็นหัวหน้าแคลนหมาป่ารอนแรม จากการโหวดโดยซันราคุและโออิคัทโซ ซันราคุมักเรียกเธอว่าดินสอ มาจากคำว่าเพนซิกอน ที่อ่านเป็นเพ็นซิล

**โออิคัทโซ (オイカッツォ, ''Oikattso'') / เคย์ อุโอมิ** 

นักเล่นเกมมืออาชีพด้านเกมต่อสู้และเพื่อนเก่าแก่ของซันราค เขาเข้าร่วม Shangri-La Frontier ตามคำแนะนำของซันราคุ และสร้างตัวละครต่อสู้หญิงผมบรอนด์ เป็นพวกไม่มีดวงในด้านการหายูนีคซีนาริโอ้และไอเท็มใดๆ แต่ก็มีพรสวรรค์เทียบเท่ากับซันราคุ

**เอมูล (エムル, ''Emuru'')**

กระต่ายวอร์พัลจากแรบบิททูซ่า ซันราคุพบเธอหลังจากเผชิญหน้ากับไลคากอน เธออนุญาตให้เขาเข้าถึงแรบบิททูซ่าได้โดยเฉพาะ และแนะนำให้เขารู้จักกับ NPC สำคัญๆ มากมายที่พบที่นั่น มักพจญภัยด้วยกันกับซันราคุเสมอ โดยเกาะที่คอของเขาคล้ายกับเป็นตุ๊กตา สามารถแปลงร่างเป็นมนุษย์ในร่างสาวน้อยผมขาวได้ แต่ผลาญมานามหาศาลทำให้ต้องดื่มโพชันทุกครั้ง กับคอยเปิดประตูไปแรบบิททุกครั้งเมื่อซันราคุต้องการหนีจากฝูงผู้เล่นที่เพ่งเล็งเขา

**ไซกะฮันเดรด (サイガ-100, ''Saiga Handoreddo'') / ไซกะ โมโมะ (斎賀 百, ''Saiga Momo'')**

พี่สาวของเรย์และผู้นำกิลด์วูล์ฟชวาร์ซ เป็นคนจริงจังและกำลังเพ่งเล็งซันราคุอยู่เพราะสนใจกับปราบยูนีคมอนสเตอร์ได้ทุกครั้ง สนิทกันดีกับเพนซิกอน

**แอนนิมาเรีย**

ดรูอิดผู้นำกิลด์ SF Zoo เธอหลงใหลในสัตว์ และหลงใหลในเอมูล เนื่องจากในชีวิตจริงเธอเป็นโรคแพ้ขนสัตว์

**บีลัค**

พี่สาวของเอมุล เธอเป็นช่างตีเหล็กแห่งแรบบิททูซ่า เป็นกระต่ายสีน้ำตาลเข้ม มักปวดหัวทุกครั้งที่ซันราคุขอร้องให้เธอสร้างอะไรบางอย่าง หรือขอให้ซ่อมอาวุธที่เสียหาย

**เซ็ตสึนะ อมาสึกิ**  **/ เซ็ตสึนะแห่งวันวาน (遠き日のセツナ, ''Tōki Hi no Setsuna'')**

NPC ผีที่ปรากฏตัวเฉพาะในพื้นที่ลับตอนกลางคืน มีความเชื่อมโยงกับเวเธอร์เอมอน เพนซิลกอนรู้สึกผูกพันอย่างลึกซึ้งกับเธอ ในอดีตเป็นหนึ่งในสามนักวิทยาศาสตร์อัฉริยะจากนอกโลกในยุคแห่งเทพ ก่อนเสียชีวิตอย่างปริศนา

**เวเธอร์เอมอน ผู้พิทักษ์สุสาน(墓守のウェザエモン, ''Hakamori no Wezaemon'')**

หนึ่งในเจ็ดเทพอสูร ปรากฏตัวเฉพาะช่วงจันทร์เต็มดวงเท่านั้น มีความสัมพันธ์บางอย่างกับเซ็ตสึนะแห่งวันวาน หลังวูฟกังพิชิตสำเร็จ ตนเหลือคัมภีร์วิชาดาบ ซันราคุเป็นคนรับมาแต่ไม่รู้วิธีก่อน ก่อนมารู้ในภายหลังตอนเดินทางเข้าไปในวิหารแห่งเทพในซากปรักหักพัง

**ศาสตราจารย์ (キョージュ, ''Kyōju'')**

หัวหน้ากิลด์ห้องสมุด ผู้อุทิศตนเพื่อจัดทำรายการตำนานของแชงฟรอน แม้จะมีหญิงสาวที่คล้ายกับสาวน้อยเวทย์มนตร์เป็นอวตาร แต่เขาก็มีน้ำเสียงทุ้มนุ่มแบบผู้ชายวัยลุง ตอนซันราคุเจอเขาครั้งแรกถึงกับทำตัวไม่ถูก ค่อนข้างสนใจในตัวซันราคุเนื่องจากเขาเป็นคนเดียวที่รู้ความลับทั้งหมดของยูนีคซีนาริโอ้ที่ผ่านมา

**อรามิส (アラミース, ''Aramīsu'')**

เคท ซิธ ผู้หลงรักบิลัคอย่างสุดหัวใจ แต่จบที่โดนบีลัคถีบปลิวทุกครั้ง เป็นแมวดำที่มีฝีมือดาบในระดับขั้นเทพ มีหน้าที่คอยแนะนำซันราคุให้ 

**อาคาเนะ อคิสุ(秋津 茜, ''Akitsu Akane'')**

ผู้เล่นคนที่สองที่ได้รับสิทธิ์เข้าถึงแรบบิททูซ่า เธอมีความศรัทธาอย่างลึกซึ้งต่อซันราคุ มีนิสัยร่าเริงตลอดเวลาและใสซื่อจนเหมือนไม่ได้คิดอะไร หลังพิชิตคทานิคเธอเป็นสมาชิกของหมาป่ารอนแรม

**รุช (ルスト, ''Rusuto'')**

นักสู้ PVP อันดับหนึ่งใน Nephilim Hollow เป็นโอตาคุหุ่นยนต์จึงไม่เคยสนใจแชงฟรอน จนกระทั่งซันราคุท้าดวลเธอก่อนชิ่งหนีไป ทำให้เธอเผยเรื่องความลับของยูนีคมอนสเตอร์คทานิค ในแชงฟรอนเป็นสาวตัวเตี้ยถือธนู หลังเห็นซันราคุขี่มังกรและสวมชุดเกราะ เธอก็เลือกที่จะยอมเล่นแชงฟรอนต่อควบคู่กับเนฟิฮอล กับเป็นสมาชิกแคลนหมาป่ารอนแรม

**โมล์ (モルド, ''Morudo'')**

ผู้สังเกตการณ์ของรุช เขาวิเคราะห์คู่ต่อสู้ของเธอและให้คำแนะนำเธอในการต่อสู้ ในเกมแชงฟรอนเป็นนักเวทย์ที่เน้นดีบัฟศัตรู กับเป็นสมาชิกของหมาป่ารอนแรมเช่นเดียวกับรุช

## สื่อ
### นิยายเว็บ
ซีรีส์ที่เขียนโดยคาตารินะ ได้รับการเผยแพร่ออนไลน์ตั้งแต่เดือนพฤษภาคม พ.ศ. 2560 บนเว็บไซต์สำนักพิมพ์นวนิยายที่ผู้ใช้สร้างขึ้น โชเซ็ตสึกะ นิ นาโร. ยังไม่มีการตีพิมพ์นิยาย

### มังงะ
มังงะที่ดัดแปลงโดยเรียวซูเกะ ฟูจิได้รับการตีพิมพ์ในโชเน็นแม็กกาซีนรายสัปดาห์ของสำนักพิมพ์โคดันชะ ตั้งแต่วันที่ 15 กรกฎาคม พ.ศ. 2563 สำนักพิมพ์โคดันชะได้รวบรวมตอนต่างๆ ไว้ในรูปเล่ม โดยเล่มแรกวางจำหน่ายวันที่ 16 ตุลาคม พ.ศ. 2563 วิดีโอโปรโมตที่บรรยายโดยอาซึมิ วากิ ​​และนำแสดงโดยยูมะ อุจิดะในบทซันราคุ ถูกโพสต์เมื่อวันที่ 7 กรกฎาคม 2564 เพื่อฉลองครบรอบปีแรกของซีรีส์นี้

#### จำนวนเล่ม

### อนิเมะ
ในวันที่ 7 กรกฎาคม พ.ศ. 2565 มีการประกาศสร้างซีรีส์โทรทัศน์อนิเมะที่ผลิตโดยสตูดิโอซี2ซี ซีรีส์นี้กำกับโดยโทชิยูกิ คูโบโอกะ โดยมีฮิโรกิ อิเคชิตะทำหน้าที่เป็นผู้ช่วยผู้กำกับ คาซูยูกิ ฟุเดยาสุดูแลและเขียนบทของซีรีส์ อายูมิ คุราชิมะเป็นผู้ออกแบบตัวละคร และดนตรีโดย Monaca ริวอิจิ ทาคาดะ, คุนิยูกิ ทาคาฮาชิ และ เคอิจิ ฮิโรคาวะแต่งเพลง ฤดูกาลแรกจำนวน 25 ตอนออกอากาศตั้งแต่วันที่ 1 ตุลาคม พ.ศ. 2566 ถึงวันที่ 31 มีนาคม พ.ศ. 2567 บนรายการ  บนเครือข่ายเจเอ็นเอ็นทั้งหมด รวมถึงช่องเอ็มบีเอสและทีบีเอส เพลงเปิดแรกคือ "Broken Games" ขับร้องโดย FZMZ ในขณะที่เพลงปิดแรกคือ "Ace" ขับร้องโดย Chico เพลงเปิดที่สองคือ "Danger Danger" โดย FZMZ ร้องร่วมกับ Icy ในขณะที่เพลงจบที่สองคือ  ร้องโดย Reona

ฤดูกาลที่สองจะฉายออกอากาศในวันที่ 13 ตุลาคม พ.ศ. 2567 สำหรับฤดูกาลที่ 2 เพลงเปิดแรกคือ "Queen" ร้องโดยลีซา ขณะที่เพลงปิดเพลงแรกคือ  ร้องโดย เพลงเปิดของเรื่องที่สองคือ "Frontiers" ร้องโดย Awich ในขณะที่เพลงปิดของเรื่องที่สองคือ "RealitYhurts" ร้องโดย Cvlte

มิวส์ คอมมิวนิเคชันได้รับลิขสิทธิ์ซีรีส์นี้ในเอเชียตะวันออกเฉียงใต้

#### รายชื่อตอน
##### ฤดูกาลที่ 1 (พ.ศ. 2566–67)

##### ฤดูกาลที่ 2 (พ.ศ. 2567-68)

### วีดีโอเกม
เมื่อวันที่ 7 กรกฎาคม พ.ศ. 2565 ได้มีการประกาศวิดีโอเกมชื่อเดียวกันที่พัฒนาโดย Netmarble Nexus และเผยแพร่โดย Netmarble

## หมายเหตุ

## อ้างอิง

## แหล่งข้อมูลอื่น
*  ที่โชเซ็ตสึกะ นิ นาโร 
*  
* อนิเมะ ''แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~'' ที่มิวส์ ไทยแลนด์
* อนิเมะ ''แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~'' ที่ปีลีปีลี
* อนิเมะ ''แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~'' ที่อ้ายฉีอี้
* 

หมวดหมู่:ซี2ซี (สตูดิโอ)

หมวดหมู่:นิยายญี่ปุ่นที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2563
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:อนิเมะและมังงะที่สร้างจากนวนิยาย
หมวดหมู่:การ์ตูนญี่ปุ่นแนวโลดโผน
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:รักพิมพ์
หมวดหมู่:มิวส์ คอมมิวนิเคชัน